  Алексей Арзамасцев Анжелика Тихонова корреспондент Шутэтскон нуналъёсы, 26-27 тулыспалэ, Удмуртиын лымыялоз шуыса чаклало. Температура та вакытлы эсэплэсь 4-7 градуслы вылӥынгес улоз. Сюресъёс вылын йӧвалег. Со сярысь элькунысь Гидрометцентрлэн пресс-службаез ивортӥз. Кӧснуналэ, 26-тӥ тулыспалэ, потон уе лымыяны кулэ ӧвӧл на, нош нуназе элькунэ интыосын кӧня ке лымы усёз.  Уйин -5…-10, нуназе -1…-6 градус возиськоз. Арнянуналэ, 27-тӥ тулыспалэ, потон уе шоро-куспо лымыялоз, интыосын лымы золгес усьыны быгатоз. Нуназе лымы пумен лапкомоз. Уйин -2…-7, нуназе -3…+2 градус луоз. 28-тӥ тулыспалэ шӧдскымон уз лымыя. Уйин термометръёс -5…-10, нуназе -4…+1 градус возьматозы. Нырысь-валысь чакланъёсъя, тулыслэн нырысетӥ нуналъёсаз шӧдскымон лымыяны кулэ ӧвӧл, температура трослы уз воштӥськы. Тегъёс: куазь Тол Гидрометцентр Удмуртия лымы Ижкар  